Քայլի Մասս

**Քայլի Ժակլին Մասս** (, ), կանադացի լողորդուհի, թիկնալողի վարպետ։ Օլիմպիական խաղերի բազմակի մրցանակակիր, աշխարհի խաղերի կրկնակի չեմպիոն, լողի համաշխարհային ռեկորդակիր։ Մասնակցել է 2017 թվականին Բուդապեշտում կայացած աշխարհի խաղերին և հաղթել է ջրային սպորտաձևերում, դարձել է առաջին կանադուհին, ով դարձել է աշխարհի չեմպիոն։ 2018 թվականի Համագործակցության խաղերում նվաճել է երկու ոսկե մեդալ՝ 100 մ և 200 մ թիկնալողում։ երկու լողաոճում էլ սահմանել է ռեկորդ, արժանացել է նաև արծաթե մեդալի 50 մ մրցատարածությունում թիկնալողի համար։ Նվաճել է ոսկե մեդալ 2015 թվականի Ունիվերսիադայում և ճանաչվել է Տորոնտոյի համալսարանի 2015-16 թվականների տարվա լողորդ։

## Վաղ տարիներ
Քայլի Մասսը ծնվել է 1996 թվականի հունվարի 18-ին։ Լողալ սկսել է պատանեկան տարիքում՝ *Windsor Essex Swim* խմբում, Անդրեյ Սեմյոնովի ղեկավարությամբ։ Այնուհետև ընդգրկվել է Տորոնտոյի համալսարանի թիմում, որի կազմում էլ նվաճել է 2015-2016 խաղաշրջանի լողորդ մրցանակը։

## Կարիերա
alt=Աշխարհի առաջնությունը Բուդապեշտում։ 100 մ մրցատարածությունում թիկնալողի պարգևատրման արարողություն|աջից|300x300փքս

Քայլին ելույթ է ունեցել 2016 թվականի Ամառային օլիմպիական խաղերում։ Ճանաչվել է առաջատար կանադացի լողորդուհի թիկնալողի100 մ մրցատարածությունում։ Բարելավել է ազգային ռեկորդը և սահմանել նոր ռեկորդ ինչպես նախորդող, այնպես էլ կիսաեզրափակիչ խաղերում։ Եզրափակչում բրոնզե մեդալը կիսել է Ֆու Յուանխուեյի հետ և կրկին բարելավել է ազգային ռեկորդը (58,76)։

### Համաշխարհային ռեկորդ
2017 թվականի Կանդայի լողի առաջնությունում նա սահմանել է թիկնալողի ԱՄՆ ռեկորդ 100 մ մրցատարածությունում 58,21 վայրկյանում, ինչը ևս համարվում է ամենաարագ ցուցանիշը (երբ լողորդը տեքստիլ լողազգեստով է) և լողի պատմության մեջ արագությամբ երրորդը։ Բուդապեշտի աշխարհի առաջնության ջրային սպորտաձևերում նա սահմանել է համաշխարհային ռեկորդ, որը պահել է ութ տարի, և նվաճել է աշխարհի չեմպիոնի իր առաջին տիտղոսը՝ սահմանված տարածությունը հաղթահարելով 58,10 վայրկյանում։ Նա դարձավ առաջին կանադուհին, որը դարձավ աշխարհի չեմպիոն և առաջին կանադացի լողորդը, որը դարձավ աշխարհի չեմպիոն՝ Բրենթ Հեյդենից հետո (2007)։ Ելույթից հետո Քայլին ասել է․ «Ես այդ պահին չէի գիտակցում, որ կարողացել եմ անել դա․ անգամ այն ժամանակ, երբ նայում էի իմ արդյունքին՝ եզրագիծը հատելուց հետո։ Այդ պահին ես ցնծության մեջ էի։ Օլիմպիադայից հետո ես ինքնավստահություն և փորձ ձեռք բերեցի։ Շատ բան սովորեցի՝ միևնույն վարժությունը շաբաթվա ընթացքում կրկնելով, հաղթահարելով բոլոր խաղային փուլերը։ Այդ ողջ փորձառությունն օգնում է՝ դառնալու առավել ինքնավստահ»։

Մասսը մասնակցել է համակցված լողաոճերի եզրափակչին 4×100 մ տարածությունում՝ առաջին փուլում ներկայանալով թիկնալողով։ Յուրի Կիսիլն էստաֆետն ավարտեց բրոնզե մեդալով՝ այն կիսելով Չինաստանի հավաքականի հետ։ Քայլին մրցում էր Կանադայի կանանց 200 մետրանոց թիկնալողում և 2.05,97 արդյունքով կիսաեզրափակչում սահմանեց ռեկորդ՝ անցնելով եզրափակիչ։ Սակայն այդ արդյունքը կրկնել չհաջողվեց, և նա գրավեց հինգերորդ տեղը (2.07,04)։ Առաջնության ավարտից հետո չեմպիոնուհու հարազատ Լա-Սալ քաղաքում օգոստոսի 18-ը հայտարարվել է տոնական օր՝ նվիրված նրա հաջողություններին։

### 2018
Մասսն ընդգրկվել է 2018 թվականի Համագործակցության խաղերի Կանադայի հավաքականի կազմում։ Համագործակցության խաղերում 100 մ տարածությամբ թիկնալողում սահմանել է երկու ռեկորդ։ Եզրափակչում կրկին սահմանել է ռեկորդ՝ ոսկե մեդալի համար մղվող պայքարում առաջ անցնեով Էմիլի Սիբոմից։ Մասսը ոսկե մեդալ է նվաճել նաև հաջորդ օրը՝ 200 մ թիկնալողում։ Համագործակցության խաղերում ևս ռեկորդ է սահմանել՝ շրջանցելով 17-ամյա հայրենակցուհի Թեյլոր Ռաքին։ 

Մասսը սահմանել է նաև կանադական ռեկորդ 50 մ թիկնալողում՝ զբաղեցնելով երկրորդ տեղը, նվաճել է ևս մեկ արծաթե մեդալ տարբեր լողաոճերով համակցված 4×100 մ լողամրցումում։

## Անհատական ռեկորդներ
### 50 մ լողավազան

### 25 մ լողավազան

## Ծանոթագրություններ

## Արտաքին հղումներ
* 
* Քայլի Մասսը Կանադայի օլիմպիական կոմիտեի կայքում
* Քայլի Մասսը Միջազգային օլիմպիական կոմիտեի կայքում

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Կանադացի օլիմպիական մարզիկներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Կանադացի լողորդներ